钦定古今图书集成/理学汇编/学行典/第195卷 > 王伟
## 钦定古今图书集成/理学汇编/学行典/第195卷 > 王伟

按《安福县志》：“王伟，字资迈。父照举于乡。天顺癸未，礼
闱火，死者几百人，照与焉。英庙悯之，令收拾遗骨煨
烬中，赐葬朝阳门外。伟时甫九岁，闻之号哭几绝，执
丧如成人。弘治己酉，举于乡，计偕如京师，舍馆未定，
即询父墓所，匍匐往哭，哀感行路。己未，登进士，疏请
修坟谕祭凡三上，始得允，授南礼部主事，以刚正忤”
权阉刘瑾，罢归。瑾诛，起睢州同知，历彝陵知州，升邵
武同知，俱有善政。既致仕，囊箧萧然。